Boka begynner med meitemakkenes anatomi, økologi, fysiologi, sanseapparat og adferd (kap. 1/2). Darwin hadde i egne forsøk kvantifisert hvor mye organisk material makkene drar med seg ned i jorden, og hvor mye jord de transporterer opp (kap. 3). Deretter dokumenterte han ved hjelp av ruinene til bl.a. romerske villaer i England at meitemakkenes aktivitet i tidenes løp kan begrave bygninger (kap. 4), og at den over enda lengre tidsrom sågar er av geologisk betydning (kap. 5/6), bl.a. fordi meitemakk bidrar til erosjon. Boka avslutter med et sammendrag (kap. 7).